South Holland, Lincolnshire
South Holland (pevedeno: Južni Holland) je distrikt od 91,214 stanovnika na istoku Engleske u Grofoviji Lincolnshire.

Karakteristike 

Distrikt South Holland se prostire po terenu isušenih močvara Fensa, na jugu Grofovije Lincolnshire. Drevno trgovište Spalding danas je administrativni centar distrikta, i centar razrađenog sistema drenaže i odbrana od poplava u Fensu.

Južni Holland graniči na sjeveroistoku sa Washom, plitkim zaljevom Sjevernog mora. Duž močvarne ravnice na sjeveru Washa, ima suhih otoka, nastalih za pleistocena (oko 2.600.000 do 11.700 godina), kad su duž obala plitkog mora glečeri nagomilali velike količine mulja. 

Nešto dalje po unutrašnjosti prostire se ravničarski pojas treseta, nastalog truljenjem biljaka na  plitkom morskom dnu. Tokom čitavog srednjeg vijeka pojedini rubni dijelovi tog pojasa su se koristili za poljoprivredu, ali je čitav prostor treseta ostao je praktički nemelioriran sve do sredine 17. vijeka..

Ovo izuzetno plodno tlo, danas donosi velike prinose od žitarica (pšenica, ječam) do voća, povrća i krumpira. Pored Spaldinga nalazi se najveći pojas u Engleskoj po kom se uzgaja cvijeće, specijaliziran za tulipane. 
Uz to se u Spaldingu proizvode poljoprivredni alati, traktori i konzerve. Gradići Holbeach i Crowland su trgovišta, svoje ruralne okolice.

Historija 

Distrikt je formiran 1. aprila 1974. ujedinjenjem dotadašnjeg urbanog distrikta Spalding sa ruralnim distriktima East Elloe i Spalding.

Izvori

Vanjske veze 

 South Holland District Council  

Administrativna podjela Engleske
Lincolnshire

South Holland, Lincolnshire